Pwyllgor Newid Hinsawdd, yr Amgylchedd a Seilwaith: Adolygiad o flaenoriaethau’r Pwyllgor ar gyfer y Chweched Senedd

**1. Y cefndir**

Yn nhymor yr hydref 2021, aeth y[**Pwyllgor Newid Hinsawdd, yr Amgylchedd a Seilwaith**](https://senedd.cymru/pwyllgorau/pwyllgor-newid-hinsawdd-yr-amgylchedd-a-seilwaith/) (‘y Pwyllgor’) ati i bennu ei [**Flaenoriaethau ar gyfer y Chweched Senedd**](https://senedd.cymru/media/gwxkt0r3/cr-ld14820-w.pdf)(2021-26). Dyma dair blaenoriaeth strategol y Pwyllgor: Newid Hinsawdd; Cymunedau Cynaliadwy; a Diogelu a Gwella'r Amgylchedd Naturiol.

Gosododd y Pwyllgor amserlen ddangosol ar gyfer pob blaenoriaeth. Er bod y Pwyllgor wedi cwblhau llawer o'r gwaith yr oedd yn bwriadu ei wneud hyd yma, mae rhywfaint o’r gwaith wedi’i ohirio naill ai er mwyn craffu ar Filiau'r Senedd neu oherwydd amgylchiadau y tu hwnt i reolaeth y Pwyllgor.

Wrth inni ddechrau trydedd flwyddyn y Chweched Senedd, mae'r Pwyllgor yn awyddus i adolygu ei flaenoriaethau i sicrhau eu bod yn dal yn berthnasol.   
  
Byddai’r Pwyllgor hefyd yn falch o gael eich sylwadau ar unrhyw faterion yn ymwneud â’i flaenoriaethau/rhaglen waith/ffyrdd o weithio sydd, yn eich barn chi, yn berthnasol i’w adolygiad.

Y dyddiad cau ar gyfer cyflwyno sylwadau yw **15 Medi 2023.**

**Cyflwyno Tystiolaeth Ysgrifenedig** 

Mae gan y Senedd ddwy iaith swyddogol, sef Cymraeg a Saesneg.

Yn unol â Chynllun Ieithoedd Swyddogol y Senedd (<https://senedd.cymru/comisiwn/polisi-comisiwn-y-senedd/ieithoedd-swyddogol/>), mae'r Pwyllgor yn yn  croesawu cyfraniadau yn y naill neu’r llall o’n hieithoedd swyddogol, neu’r ddwy, a gofynnwn i sefydliadau sy’n ddarostyngedig i Safonau’r Gymraeg neu gynlluniau iaith Gymraeg ymateb yn unol â’u rhwymedigaethau eu hunain. Rhowch wybod i’r Pwyllgor wrth gyflwyno ymatebion os ydych yn bwriadu darparu cyfieithiad yn ddiweddarach.

Gweler y canllawiau ar gyfer y sawl sy’n cyflwyno tystiolaeth i bwyllgor. (https://senedd.cymru/busnes-y-senedd/pwyllgorau/cymryd-rhan-mewn-pwyllgor/)   
   
**Datgelu gwybodaeth**   
Gwnewch yn saff eich bod wedi ystyried polisi’r Senedd o ran datgelu gwybodaeth cyn cyflwyno gwybodaeth i’r Pwyllgor. (<https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/>)

Mae templed ar gael i chi lunio drafft o’ch ymatebion os hoffech feddwl am eich atebion cyn cyflwyno eich ymateb. Dylid cyflwyno'r holl ymatebion drwy'r ffurflen ymgynghori ar-lein ac ni ddylid eu cyflwyno drwy e-bost..   
<https://senedd.cymru/pwyllgorau/pwyllgor-newid-hinsawdd-yr-amgylchedd-a-seilwaith/ymgynghoriad-bil-yr-amgylchedd-ansawdd-aer-a-seinweddau-cymru/>

**4. Eich barn chi**

**Adolygiad o flaenoriaethau’r Pwyllgor ar gyfer y Chweched Senedd**

1. Beth yw’ch barn chi am dair blaenoriaeth strategol y Pwyllgor: Newid Hinsawdd; Cymunedau Cynaliadwy; a Diogelu a Gwella'r Amgylchedd Naturiol?

|  |
| --- |
|  |

2. I ba raddau y mae tair blaenoriaeth strategol y Pwyllgor yn dal yn berthnasol, o ystyried y datblygiadau cymdeithasol, economaidd ac amgylcheddol a welwyd ers i'r blaenoriaethau gael eu pennu ar ddechrau'r Chweched Senedd?

|  |
| --- |
|  |

3. Beth yw’ch barn chi am y blaenoriaethau manwl/rhaglen waith amlinellol ar gyfer Blynyddoedd 3 i 5 o’r Chweched Senedd (a nodir yn ei adroddiad, [Blaenoriaethau ar gyfer y Chweched Senedd’](https://senedd.cymru/media/gwxkt0r3/cr-ld14820-w.pdf)?

|  |
| --- |
|  |

4. I ba raddau y mae blaenoriaethau manwl/rhaglen waith amlinellol y Pwyllgor yn dal yn berthnasol, o ystyried y datblygiadau cymdeithasol, economaidd ac amgylcheddol a welwyd ers iddynt gael eu pennu ar ddechrau'r Chweched Senedd?

|  |
| --- |
|  |

5. A oes unrhyw faterion eraill yn ymwneud â blaenoriaethau/rhaglen waith/ffyrdd o weithio’r Pwyllgor yr hoffech roi sylwadau arnynt?

|  |
| --- |
|  |